Innen underholdning er det i dag ingen større enn Disney, som i tillegg til egne filmer og serier også har Pixar, Marvel, Star Wars og hele 20th Century Fox under sin paraply. Derfor er deres egen strømmetjeneste Disney+ selvfølgelig høyst interessant for mange, spesielt siden den i det minste i utgangspunktet er ganske billig, med en pris på rundt 70 kroner i måneden.
Tjenesten ble lansert i USA i 2019 og fant veien til Europa denne våren. Siden Europa består av litt flere land enn USA, lanseres tjenesten imidlertid ikke på samme tid overalt. Tjenesten planlegges lansert i Norge 15. september 2020 med en pris på 69 kroner i måneden.